Charles Babbage

Charles Babbage (Čarls Babidž) u Londonu) bio je engleski matematičar, izumitelj i ekonom.

Njegov najvažniji rad je konstrukcija mehaničkih računarskih strojeva. Prva mašina je napravljena 1822. diferencijalna mašina i mogla je samo sabirati koristeći dekadni brojni sistem. Bilo je moguće i oduzimati, množiti ili dijeliti ali samo ukoliko je računicu bilo moguće svesti na sabiranje. Model napravljen 1832. je bila prva mašina sa kojom su se mogle rješavati kvadratne funkcije.

Nakon toga Babbage nastavlja rad ali ovaj put želi konstruisati jednu univerzalnu mašinu za opće potrebe koja se ne ograničava samo na prosto računanje.
1837 Babbage je opisao rad jedne takve mašine i nazvao je  analitička mašina. Sa njom je ušao u historiju kao pionir moderne informatike, jer je u konceptu ta mašina već imala osobine modernih računarskih sistema.Charles Babbage lehrer.uni-karlsruhe.de;pristupljeno:  18. 10. 2014 

Iako bi mašina radila još uvijek sa dekadnim sistemom, što je atipično za računarske sisteme, bilo bi moguće i sljedeće:
 kontrola mašine kroz razrađen program koji bi se mogao mijenjati (programiranje)
 funkcija pamćenja potrebnih vrijednosti (radna memorija)
 rezultati jedne računice bi se mogli koristiti za slijedeću računicu
 rezultati računice bi bili izbačeni na eksterni aparat (npr. štampač).

Na konceptu programiranja jedne takve mašine radila je zajedno s njim i Ada King Lovelace koja je time ušla u historiju kao prva programerka.

Pored toga Babbage je radio i na ekonomskim istraživanjima. Poznato je npr. njegovo djelo Economy of machinery and manufactures (1832),Reflections on the Decline of Science in England, and on Some of Its Causes, gutenberg.org,pristupljeno: 18. 10. 2014  koje je utjecalo i na Marxovu ekonomsku analizu.

 Reference 

 Također pogledajte 
 Spisak istaknutih pionira računarstva

 Vanjski linkovi 

 Opširna biografija i pregled njegovog rada 
 Biografija na stranicama Exiter Univerziteta 
 Biografija 
  Williams, Michael R. (1998). "The "Last Word " on Charles Babbage". IEEE Annals of the History of Computing 20 (4): 10–4. doi:10.1109/85.728225

Kategorija:Rođeni 1791.
Kategorija:Umrli 1871.
Kategorija:Biografije, London
Kategorija:Britanski ekonomisti
Kategorija:Britanski filozofi
Kategorija:Britanski matematičari
Kategorija:Britanski izumitelji
Kategorija:Računarski inženjeri
Kategorija:Članovi Kraljevskog društva